b'\n_START_ARTICLE_\nVelika nagrada Evrope za zborovsko petje\n_START_PARAGRAPH_\nVelika nagrada Evropa za zborovsko petje (francosko, Grand Prix European de Chant Choral, angle\xc5\xa1ko, European Grand Prix for Choral Singing, najve\xc4\x8dkrat okraj\xc5\xa1ano kot European Choral Grand Prix ali GPE) je letno zborovsko tekmovanje med zmagovalci \xc5\xa1estih Evropskih tekmovanj. Tekmovanja so bila slovesno odprta leta 1988 v Arezzu (Italija), Debrecenu (Mad\xc5\xbearska), Toursu (Francija) in Gorici (Italija). Naslednjo leto, 1989, se jim je pridru\xc5\xbeila \xc5\xa1e Varna (Bolgarija), leta 1990 pa Tolosa (\xc5\xa0panija). Leta 2008 je iz tekmovanja izstopila Gorica, nadomestil pa jo je Maribor._NEWLINE_Tekmovanje kljub imenu ni omejeno na evropske zbore; katerikoli zbor se lahko prijavi na tekmovanje v vseh mestih, ki so gostiteljice tekmovanja. Do leta 2007 so na tekmovanju zmagali en zbor iz Japonske in dva zbora iz ZDA, zbor iz Filipinov je zmagal celo dvakrat. \xc5\xa0e ve\xc4\x8d, tekmovanje ni omejeno samo na odrasle zbore; dvakrat sta zmagala otro\xc5\xa1ka pevska zbora._NEWLINE_Edini mo\xc5\xa1ki zbor, ki je kadarkoli zmagal in se uvrstil v finale tega tekmovanja, je Vokalna akademija Ljubljana._NEWLINE_V letu 2007 so Veliko nagrado Evrope drugi\xc4\x8d osvojili Philippine Madrigal Singers, ki so prvi zbor, ki je zmagal na tem tekmovanju dvakrat. Leta 2008 je to uspelo \xc5\xa1e Akademskemu pevskemu zboru Tone Tom\xc5\xa1i\xc4\x8d Univerze v Ljubljani in leta 2015 \xc5\xa1e University of Utah singers. _NEWLINE_Edini dirigent, ki mu je uspelo osvojiti Veliko nagrado Evrope kar dvakrat, je Stojan Kuret (2002, 2010).\n_START_SECTION_\nKvalifikacije za tekmovanje\n_START_PARAGRAPH_\nKot zgoraj omenjeno se tekmovanja lahko udele\xc5\xbei samo \xc5\xa1est zmagovalcev tekmovanj prej\xc5\xa1njega leta. Z drugimi besedami, \xc4\x8de zbor zmaga na tekmovanju v katerem koli od \xc5\xa1estih mest, se lahko poteguje za GPE, ki poteka naslednje leto. To tudi pomeni, da za razliko od drugih pevskih tekmovanj GPE ne vabi zborov na tekmovanje. Noben zbor se ne more direktno prijaviti na tekmovanje. \xc4\x8ce kateri od zmagovalcev mest odstopi od tekmovanja lahko ga lahko zamenja drug zbor; za kazen pa zbor naslednje leto ne sme tekmovati v teh \xc5\xa1estih mestih za GPE._NEWLINE_Zbor ne more zmagati v ve\xc4\x8d kot enem mestu v enem letu. Na primer, \xc4\x8de je zbor dobitnik nagrade v Arezzu, je avtomatsko diskvalificiran iz tekmovanja v preostalih petih mestih v istem letu. _NEWLINE_Ni posebnih pravil, da finalist ali zmagovalec ne bi smel ve\xc4\x8dkrat nastopati na GPE ali celo ve\xc4\x8dkrat zmagati. Primer za to so Philippine Madrigal Singers (zmagovalci GPE 1997), ki so zmagali tudi leta 2006 Floril\xc3\xa8ge Vocal de Tours, so zmagali na GPE 2007 v Arezzu, Italija. Prav tako Akademski pevski zbor Tone Tom\xc5\xa1i\xc4\x8d (2002 in 2008) in University of Utah chamber choir (prej University of Utah singers).\n_START_SECTION_\nRepertoar in \xc4\x8dlanstvo v zboru\n_START_PARAGRAPH_\nVsak zbor mora peti v enaki zasedbi/kategoriji kot na omenjenih tekmovanjih. Zbore se spodbuja, da izvajajo pesmi iz razli\xc4\x8dnih obdobij in dela razli\xc4\x8dnih skladateljev. Spremljava z instrumenti je dovoljena do skupne dol\xc5\xbeine 10 minut (s katerimkoli instrumentom). Mesto, ki gosti tekmovanje, dolo\xc4\x8di maksimalno dol\xc5\xbeino nastopa vsakega finalista._NEWLINE_Vsak zbor mora imeti tudi isto \xc5\xa1tevilo \xc4\x8dlanov zbora (10\xc2\xa0% od prvotnega \xc5\xa1tevila. Zbor ima lahko najmanj 12 in najve\xc4\x8d 60 \xc4\x8dlanov, ne glede na \xc5\xa1tevilo glasov ali skupin\xc2\xa0; to je zato, ker se primernost zborov iz vseh \xc5\xa1estih tekmovanj razlikuje. Prav zato lahko med sabo tekmujejo me\xc5\xa1ani pevski zbori proti \xc5\xbeenskim in mo\xc5\xa1kim ter otro\xc5\xa1kim pevskim zborom. Zato lahko na tekmovanju tekmujejo tudi otro\xc5\xa1ki zbori (in celo zmagajo kot leta 2000 in 2001).\n_START_SECTION_\nZmagovalec GPE\n_START_PARAGRAPH_\nZmagovalec GPE je nagrajen z diplomo, pokalom (trofejo) in dodatno finan\xc4\x8dno nagrado do 4.000\xe2\x82\xac (obi\xc4\x8dajno podeljen znesek), ki jo dolo\xc4\x8di gostujo\xc4\x8de mesto._NEWLINE_GPE zmagovalec ne sme dve leti tekmovati na katerem koli izmed \xc5\xa1estih mednarodnih pevskih tekmovanj, ki so v zdru\xc5\xbeenju za Veliko nagrado Evrope'